《临清饮提督兵备潘廷玺宪副家》
明代·程敏政

倚棹清源日未中，旧游谈笑偶然同。兴来已尽三升酒，醉里还开一石弓。

为乐都忘宾共主，留人无奈雨兼风。醒时始觉归时晚，漏下船窗烛影红。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。